Борис Младенов-Young
Редеят нашите редици…

chitanka.info

Редеят нашите редици!

В житейски траурен парад

другари, близки и връстници

без ред напускат този свят.

Смъртта към нас ръце протяга.

Пак скръбна вест получих днес:

колега здрав и прав, мъжага,

починал от инфаркт нощес.

Кръгът ни светски се стеснява —

на пръсти вече се броим.

Кой знае, колко ни остава!

Но нека докато сме живи

да пием и се веселим,

и любим бабите красиви!

Сидни, Австралия — 2009 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.